CELEX: 62014TN0688
Language: hr
Date: 2014-09-19 00:00:00
Title: Predmet T-688/14: Tužba podnesena 19. rujna 2014. – Airport Handling protiv Komisije

3.11.2014   
            
            
               HR
            
            
               Službeni list Europske unije
            
            
               C 388/26
            
         Tužba podnesena 19. rujna 2014. – Airport Handling protiv Komisije
   (Predmet T-688/14)
   2014/C 388/32
   Jezik postupka: talijanski
   
      Stranke
   
   
      Tužitelj: Airport Handling SpA (Somma Lombardo, Italija) (zastupnici: R. Cafari Panico i F. Scarpellini, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi u cijelosti Odluku C (2014) 4537 final od 9. srpnja 2014. kojom je Europska komisija pokrenula formalni istražni postupak u predmetu SA.21420 (2014/NN) u vezi s osnivanjem društva Airport Handling S.p.A.;
            
         
               —
            
            
               podredno, i u malo vjerojatnom slučaju da odluči prihvatiti samo neke od prigovora istaknutih u ovoj tužbi, poništi gore navedenu odluku u dijelu u kojem se odnosi na te prigovore;
            
         
               —
            
            
               u svakom slučaju, naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog svojoj tužbi tužitelj ističe tri tužbena razloga.
   
               1.
            
            
               Prvi tužbeni razlog: povreda i pogrešna primjena članka 107. stavka 1. i članka 108. stavka 2. UFEU-a
               
                           —
                        
                        
                           Tužitelj tvrdi da pobijana odluka sadrži nedostatak koja se sastoji u tome da je Komisija pogrešno smatrala da je Airport Handling S.p.A. sljednik društva SEA Handling, na osnovi pretpostavljenog odnosa gospodarskog kontinuiteta između dvaju društava te da je, na temelju takvog pogrešnog zaključka donijela odluku o pokretanju formalnog istražnog postupka.
                        
                     
         
               2.
            
            
               Drugi tužbeni razlog: povreda i pogrešna primjena članka 107. stavka 1. i članka 108. stavka 2. UFEU-a
               
                           —
                        
                        
                           Tužitelj u tom pogledu tvrdi da pobijana odluka sadrži nedostatak s obzirom na to da je Komisija smatrala da bi dokapitalizacija društva Airport Handling S.p.A. mogla predstavljati državnu potporu nespojivu s tržištem te da je, na temelju takvog pogrešnog zaključka donijela odluku o pokretanju formalnog istražnog postupka.
                        
                     
         
               3.
            
            
               Treći tužbeni razlog: povreda načela dobre uprave
               
                           —
                        
                        
                           Tužitelj u tom pogledu tvrdi da je Komisija donoseći pobijanu odluku propustila ispuniti svoju obvezu da nepristrano i temeljito ispita podatke kojima raspolaže te da nije uzela u obzir potrebu da se dovedu u ravnotežu svi uključeni interesi.